**Norman Quentin Cook** (nar. **Quentin Leo Cook**; \*31. júl 1963, Bromley, Anglicko), viac známy svojim bývalým umelecký menom **Fatboy Slim**, je britský DJ hudobník elektronickej tanečnej hudby a hudobný producent. Je priekopníkom žánru big beat, ktorým si získal mainstreamovú popularitu v 90. rokoch. Cook dosiahol značný úspech v britských hudobných rebríčkoch ako Fatboy Slim a so skupinami The Housemartins, Beats International a Freak Power. ako Fatboy Slim, vyhral desať cien MTV Video Music Awards a dve ceny Brit Awards, medzi jeho najznámejšie skladby patria „Weapon of Choice", „Praise You", „The Rockafeller Skank", „Gangster Tripping" a „Right Here, Right Now". V súčasnosti vystupuje ako Brighton Port Authority.

História
--------

Quentin Leo Cook vyrastal v Reigate (Surrey) v Anglicku a navštevoval školu *Reigate Grammar School*. Hral na bicie v skupine Disque Attack (britská rocková skupina ovplyvnená žánrom new wave). V osemnástich rokoch začal navštevovať školu Brighton Polytechnic, kde študoval politiku a sociológiu. Hoci sa stal DJom už niekoľko rokov predtým, v tom čase získaval zručnosti v Brightonskej klubovej scéne.

Cook dosiahol svoj prvý sólový hit v roku 1989 v spolupráci so svojím budúcim Beast International členom MC Wildskim, nazvaný „Blame It on the Bassline". V skladbe bol uvádzaný ako "Nornman Cook feat. MC Wildski", pričom skladba bol skromným hitom v rebríčku UK Singles Chart, kde sa umiestnila na 29. mieste.

Cook prijal svoj nový pseudonym Fatboy Slim v roku 1996. Album Fatboya Slima a zároveň Cookov druhý štúdiový album *Better Living Through Chemistry* (vydaný cez Skint Records) obsahoval britský hit prvej štyridsiatky „Everybody Needs a 303". Ďalšia práca Fatboya Slima bol singel „The Rockafeller Skank", vydaný prednostne pre album *You’ve Come a Long Way, Baby*, z ktorých oba boli vydané v roku 1998. Singel „Praise You" tiež z tohto albumu sa stal prvým Cookovým sólovým hitom na 1. mieste v Spojenom kráľovstve. Jeho hudobné video, v hlavnej úlohe so Spike Jonzem, vyhralo mnoho cien. Dňa 9. septembra 1999 zahral „Praise You" počas 1999 MTV Video Music Awards v New Yorku pričom vyhral tri ceny, vrátane ceny v kategórii Breakthrough Video.

V roku 2000 vydal Fatboy Slim svoj štvrtý štúdiový album *Halfway Between the Gutter and the Stars*, ktorý obsahoval dve spolupráce s Macy Gray a singel „Weapon of Choice", ku ktorému bolo vytvorené hudobné video v hlavnej úlohe s Christopherom Walkenom. Počas 2001 MTV Video Music Awards v New Yorku, vyhral Fatboy Slim šesť cien za skladbu „Weapon of Choice", čo bolo najviac cien počas tejto udalosti.

V roku 2003 bol producentom skladieb 3 a 12 pre album *Think Tank* skupiny Blur a v roku 2004 bol album *Palookaville* prvým Cookovým štúdiovým albumom po štyroch rokoch.

Fatboyov Slimov album najväčších hitov s názvom *The Greatest Hits – Why Try Harder* bol vydaný dňa 19. júna 2006. Skladá sa z osemnástich skladieb, vrátane desiatich Top 40 singlov, dvojice hitov na 1. mieste a dvoch exkluzívnych nových skladieb – „Champion Sound" a „That Old Pair of Jeans". Väčšina zo skladieb sú skrátené a značne upravené, čo vytvorilo okolo 15 minút nevyužitého miesta na CD vydaní.

V roku 2006 Cook cestoval na Kubu a napísal a produkoval dve pôvodné kubánske crossover skladby pre album *The Revolution Presents: Revolution*, ktorý bol vydaný štúdiom Studio !K7 a Rapster Records v roku 2009. Skladby mali názov „Shelter" (na ktorej spolupracoval dlhoročný spolupracovník Lateef) a „Siente Mi Ritmo" (v spolupráci s kubánskou ženskou vokálnou skupinou Sexto Sentido).

Cook je tiež zodpovedný za úspešné remixy skladieb skupín Cornershop, Beastie Boys, A Tribe Called Quest a Wildchild. V roku 2008 vytvoril remix skladby „Amazonas" pre charitu Bottletop.

Cook vydal v roku 2010 album remixov nazvaný *The Legend Returns*, ktorého grafika bol použitá na obale júnového vydania časopisu *Mixmag* v roku 2010. Časopis *Q zaradil Fatboya Slima do zoznamu* 50 Bands to See Before You Die*.*

Skupiny a pseudonymy
--------------------

* Norman Cook, jeho súčasné meno
* Beats International
* Brighton Port Authority
* Cheeky Boy
* Chemistry
* DJ Delite – používal v DJ Tools (e.g. acapellas) pre single Fatboya Slima
* Fatboy Slim
* Freak Power
* Fried Funk Food
* Mighty Dub Katz („Magic Carpet Ride" dance skladba, 1996)
* Pizzaman
* Rockaway 3
* Sensataria
* Slimboy Fat
* Son of a Cheeky Boy
* Son of Wilmot
* Sunny Side Up
* The Feelgood Factor
* The Housemartins, indie rocková skupina, v ktorej bol Cook basgitarista v rokoch 1985 až 1988.
* Yum Yum Head Food

Diskografia
-----------

*Bližšie informácie v hlavnom článku: Diskografia Normana Cooka*
*Bližšie informácie v hlavnom článku: Diskografia Fatboya Slima*
Štúdiové albumy
* *Better Living Through Chemistry* (1996)
* *You’ve Come a Long Way, Baby* (1998)
* *Halfway Between the Gutter and the Stars* (2000)
* *Palookaville* (2004)
* *Here Lies Love* (s Davidom Byrnem) (2010)

Pozri aj
--------

* The Crystal Method
* The Chemical Brothers
* The Prodigy

Referencie
----------

1. 1 2   Changes of Name. *The London Gazette* (Londýn: UK Government), 8. júl 2002, roč. Issue 56625, s. page 8166. Dostupné online.
2. ↑   *Fatboy Slim is no more* [online]. NME, 14. máj 2008, [cit. 2011-10-01]. Dostupné online.
3. ↑   *Fatboy Slim | Music Videos, Songs, News, Photos, and Lyrics* [online]. MTV, 31. júl 1963, [cit. 2011-09-12]. Dostupné online.
4. ↑   Norman Cook's long way to stardom. *BBC News*, 7. september 2001. Dostupné online [cit. 2010-05-20].
5. ↑  1999 MTV Video Music Awards Rock On the Net. Retrieved 6 December 2011
6. ↑   Fatboy Slim rakes in MTV awards. *BBC News*, 7. september 2001. Dostupné online [cit. 2010-05-20].
7. ↑  2001 MTV Video Music Awards MTV.com. Retrieved 6 December 2011
8. ↑  2001 MTV VMAs Rock On the Net. Retrieved 6 December 2011
9. ↑  Right here, right now: Fatboy Slim and Sound Affects Brazil *The Independent*. Retrieved 6 January 2009.
10. ↑   *A Selection Of Lists From Q Magazine – Page 2* [online]. Rocklistmusic.co.uk, [cit. 2011-09-12]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Norman Cook**

Externé odkazy
--------------

* Oficiálna webstránka
* Fatboy Slim na Allmusic
* Fatboy Slim diskografia na Discogs
* Fatboy Slim v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Norman Cook na anglickej Wikipédii.*

Autoritné údaje: * BnF: 14007292f
* GND: 124700497
* ISNI: 0000 0001 0802 6000
* LCCN: no99022101
* NK ČR: xx0001871
* VIAF: 85317822
* WorldCat: lccn-no99022101